b'\n_START_ARTICLE_\nDiplomatska varnostna slu\xc5\xbeba\n_START_PARAGRAPH_\nDiplomatska varnostna slu\xc5\xbeba (Diplomatic Security Service) je varnostna slu\xc5\xbeba ameri\xc5\xa1kega zunanjega ministrstva (State Departmenta), ki je zadol\xc5\xbeena za varovanje ameri\xc5\xa1kega dr\xc5\xbeavnega sekretarja, uslu\xc5\xbebencev zunanjega ministrstva na obiskih v tujini ter ameri\xc5\xa1kih konzularno-diplomatskih predstavni\xc5\xa1tev po svetu._NEWLINE_Tako ima DSS danes vlogo neke vrste ameri\xc5\xa1ke policije v tujini.\n_START_SECTION_\nZgodovina slu\xc5\xbebe\n_START_PARAGRAPH_\nSlu\xc5\xbeba je bila ustanovljena leta 1916, ko je bil ameri\xc5\xa1ki dr\xc5\xbeavni sekretar Robert Lansing. Prvotno je bila naloga slu\xc5\xbebe obramba pred nem\xc5\xa1kimi agenti, ki so prihajali v ZDA s ponarejenimi potnimi listi. Tudi danes je ena pomembnih nalog slu\xc5\xbebe, odkrivanje in prepre\xc4\x8devanje ponarejanja dokumentov. Prva slu\xc5\xbeba je bila formirana na druga\xc4\x8dni osnovi kot je dane\xc5\xa1nja, imenovala pa se je Biro za varnost._NEWLINE_Po tem, ko je bilo med letoma 1979 in 1989 po svetu napadenih ve\xc4\x8d ameri\xc5\xa1kih veleposlani\xc5\xa1tev je takratni dr\xc5\xbeavni sekretar George Schultz ustanovil posebno komisijo pod vodstvom upokojenega admirala Bobbyja Inmana, da preu\xc4\x8di situacijo in predlaga re\xc5\xa1itve. V poro\xc4\x8dilu, ki je dobilo naziv Inmanovo poro\xc4\x8dilo (Inman Report), je komisija predlagala prestrukturiranje Biroja za varnost v diplomatsko varnostno slu\xc5\xbebo z ve\xc4\x8djimi pooblastili. Tako je nastala slu\xc5\xbeba, ki obstaja \xc5\xa1e danes.'